hu hu hu hu hu hu hu hu hu hu hu fi hu hu hu hu hu fi hu hu hu hu gl hu is hu sk hu hu en hu it hu et hu en hu en hu en hu en hu en hu en hu hu hu hu hu hu hu en hu hu hu hu hu hu hu hu hu hu hu hu hu hu hu hu hu en hu hu hu hu hu hu hu de pt en sv fr de de fr fr fr sv en fr en ja fr de fr hu fr en it en ru sv hbs_lat fr en de en nb fi es da en es es nl fr fi bn nl de fi it en en en en ru de nl sv nl it en en ru hbs_lat en fr fi en fi en fi nb nl fi nl es it da nl en es es fr bn de en it ca en de fi sv fi hbs_lat fr fr fr en fi en fi nb fi fi ja es fi da fi en fi es fi es fi fr fr bn fi de en cs de en it ca sv it fi en fr sv fr fr fi hbs_lat fr fr sv en sv nb sv fi ja es en da nl en fr es fr es fi bn sv de fi it en it de en de it de sv fi fr fi hbs_lat de fr fi fr fi en fr nb fi fi fr es fi da fi en sv es fi es fr bn fr de fi cs de en en fr ru sv en hbs_lat fi fr fr fr fi en fr nb fi es da en es sv es fi fr cs en pl en es bn fi de en hu hu hu hu hu hu hu hu en en it en de de fr en en de fi de cs fr en fr it lt hu fr en fr en de cs it de fr en fr de hu fr en sv en de de hu en en en fr en cs en en en pt sv cs fr en en pt es cs fr en en en es hu hu hu hu hu en sv fr de de fr fr fr sv en fr en ja fr de fr es nb fr hu fr en en en it fr en nb fi en en nb en de fr en pt en en fr sv en pt fi en da fi en es fi en fr fi en de fi en es fi en de de en hbs_lat fi en nl fr en bn fi en en en en ja de en ms fi cs de hu hu hu hu hu hu hu hu hu hu hu hu en hu hu hu hu cs hu cs hu hu hu hu hu hu hu hu hu hu hu hu
Jyrki Juhani Järvilehto (ismertebb nevén JJ Lehto; Espoo, 1966. január 31.) finn autóversenyző, a Le Mans-i 24 órás verseny kétszeres (1995, 2005) győztese.
1966. január 31. (56 éves)
Onyx, Scuderia Italia, Sauber, Benetton
A Wikimédia Commons tartalmaz JJ Lehto témájú médiaállományokat.
Nyolcévesen kezdett gokartversenyeken indulni. Később áttért a formulaautós versenyzésre, és 1987-ig különböző Formula–Ford sorozatokban szerepelt. Ez időszak alatt megnyerte a brit, a finn és az európai szériát.
1988-ban megnyerte a brit Formula–3-as bajnokságot. Lehto olyan versenyzőkkel szemben nyerte meg a pontversenyt, mint Gary Brabham, a később Formula–1-es világbajnok Damon Hill, Martin Donnelly, valamint Eddie Irvine.[1] 1989-ben leginkább a nemzetközi Formula–3000-es széria futamain indult.
1989-ben a Formula–1-es világbajnokságon szereplő Ferrari-istálló tesztpilótája is volt, valamint a szezon utolsó négy versenyén ő helyettesítette Bertrand Gachot-t az Onyx csapatánál. A portugál és a japán nagydíjon még csak az előkvalifikáción sem jutott túl, a spanyol és az ausztrál futamon pedig technikai problémák miatt nem ért célba. A következő szezonra is maradt az Onyx-nál. Lehto csak tíz versenyen vett részt az évben, mivel a csapat a magyar nagydíj után kilépett a világbajnokságról.
1991-ben a valamivel versenyképesebb Scuderia Italia alakulat pilótája lett; csapattársa az olasz Emanuele Pirro volt. A szezon harmadik versenyén, San Marinóban dobogóra állt. A változatos időjárású futamon Lehto a harmadik helyen ért célba Ayrton Senna és Gerhard Berger mögött. A hátralevő futamokon egyszer sem végzett pontot érő helyen, végül tizenkettedikként zárta az összetett értékelést. 1992-ben maradt a csapatnál. Az év folyamán nem szerzett pontot, legjobb eredménye egy hetedik helyezés volt a belga nagydíjról.
1993-ra a Formula–1-ben akkor debütáló Sauber-istálló versenyzője lett Karl Wendlinger mellett. Már a szezonnyitón jól szerepelt, a két pontot érő ötödik helyen futott be. A negyedik futamon, San Marinóban negyedik lett, ezt követően azonban egyszer sem végzett az első hat egyikén az évben.
1994-ben a Benetton szerződtette, ám nyaksérülése miatt csak Imolában indult el először, előtte Jos Verstappen helyettesítette. Az eredményei nem ütötték meg a várt szintet, így pár futam után Flavio Briatore visszaültette Verstappent az autóba. Később Schumacher eltiltása miatt még az olasz és a portugál nagydíjon kapott lehetőséget.[2]
A Formula–1 után egy évig a Német Túraautó-Bajnokságban indult, majd sportautókra váltott, és kétszer is diadalmaskodni tudott a 24 órás Le Mans-i viadalon.[3] 1995-ben a Kokusai Kaihatsu Racing McLaren F1-ével Yannick Dalmas és Masanori Sekiya társaságában megnyerte a Le Mans-i 24 órás versenyt. Második sikerét 2005-ben érte el az ADT Champion Racing csapatával, ahol Tom Kristensen és Marco Werner voltak a csapattársai. 1998-ban egy idény erejéig a CART sorozat résztvevője volt, majd 1999 és 2005 között az Amerikai Le Mans Sorozatban vitézkedett, ahol 2004-ben a bajnoki címet is elhódította.[4]
A híd, ahol a motorcsónak-baleset történt. A bal oldali pillérnél még látszódik az ütközés nyoma.
2010. június 17-én súlyos motorcsónak-balesetet szenvedett Ekenäs városában, Finnországban. Egy barátjával nekiütköztek egy hídpillérnek a hajnali órákban. Lehto ki tudott úszni a partra, barátja életét azonban már nem lehetett megmenteni.[5] A vádak szerint a csónakot vezető Lehto ittas volt a történtek alatt, és a megengedett sebességet is nagy mértékben túllépte. Motorcsónakjával 40 csomós (74,08 km/h) sebességgel haladt egy olyan területen, ahol a megengedett maximális sebesség mindössze 5 csomó (9,5 km/h) volt.[6] Gondatlanságból elkövetett emberölés miatt vádat emeltek ellene.[7][8] Ítélethirdetés még nem született az ügyben.
Teljes Formula–1-es eredménysorozata (Táblázat értelmezése)
(Félkövér: pole-pozícióból indult; dőlt: leggyorsabb kört futott)
Monteverdi Onyx Formula One
Mild Seven Benetton Ford
Le Mans-i 24 órás autóverseny
Teljes CART-eredménysorozata (Táblázat értelmezése)
(Félkövér: pole-pozícióból indult; dőlt: leggyorsabb kört futott)
↑ Az 1988-as brit Formula–3-as bajnokság végeredménye. driverdb.com. (Hozzáférés: 2011. január 27.)
↑ Retro - Nehéz név, nehéz karrier. formula.hu, 2016. január 31. (Hozzáférés: 2016. január 31.)
↑ Pályafutása a Forma-1-en kívül:. mschumacher.motorsportal.hu. [2016. február 1-i dátummal az eredetiből archiválva]. (Hozzáférés: 2016. január 31.)
↑ JJ Lehto. f1tortenelem.hu, 2015. január 31. (Hozzáférés: 2016. január 31.)
↑ Finn sajtó: J.J. Lehto súlyos balesetet szenvedett. motorsportal.hu, 2010. június 19. [2010. augusztus 18-i dátummal az eredetiből archiválva]. (Hozzáférés: 2011. január 27.)
↑ Lehtót emberöléssel vádolják. formula.hu, 2011. január 24. (Hozzáférés: 2011. január 27.)
↑ Gondatlanságból elkövetett emberölés miatt emelhetnek vádat Lehto ellen. motorsportal.hu, 2011. január 25. [2011. január 27-i dátummal az eredetiből archiválva]. (Hozzáférés: 2011. január 27.)
↑ F1: gondatlanságból elkövetett emberölés lehet a vád JJ Lehto ellen. nemzetisport.hu, 2011. január 24. (Hozzáférés: 2011. január 27.)
Ez a szócikk részben vagy egészben a JJ Lehto című angol Wikipédia-szócikk fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét jelzi, nem szolgál a cikkben szereplő információk forrásmegjelöléseként.
A Wikimédia Commons tartalmaz JJ Lehto témájú médiaállományokat.
Profilja a grandprix.com honlapon (angolul)
Profilja a driverdatabase.com honlapon (angolul)
Profilja a statsf1.com honlapon (angolul)
A lap eredeti címe: „https://hu.wikipedia.org/w/index.php?title=JJ_Lehto&oldid=24553932”
Utoljára szerkesztve 2022. január 6., 23:29-kor
A lap utolsó módosítása: 2022. január 6., 23:29
A lap szövege CC BY-SA 3.0 alatt érhető el, ha nincs külön jelölve.